Okirat száma: 2/2023/Széchenyi

# Alapító okirat

módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) és (3) bekezdése alapján a Széchenyi Úti Óvoda alapító okiratát a következők szerint adom ki:**

## 1. A költségvetési szerv megnevezése, székhelye, telephelye

1.1. A költségvetési szerv

1.1.1. megnevezése: Széchenyi Úti Óvoda

1.2. A költségvetési szerv

1.2.1. székhelye: 2700 Cegléd, Széchenyi út 14.

1.2.2. telephelyei:

|  |  |  |
| --- | --- | --- |
|   | megnevezése  | székhelye  |
| 1  | Széchenyi Úti Óvoda Budai Úti Tagóvodája  | 2700 Cegléd, Külső Budai út 10.  |
| 2  | Széchenyi Úti Óvoda Ugyeri Tagóvodája  | 2700 Cegléd, Ugyer Külterület 066/2  |
| 3  | Széchenyi Úti Óvoda Deák Utcai Tagóvodája  | 2700 Cegléd, Deák utca 1.  |

## 2. A költségvetési szerv alapításával és megszűnésével összefüggő rendelkezések

2.1. A költségvetési szerv alapítására, átalakítására, megszüntetésére jogosult szerv 2.1.1. megnevezése: Cegléd Város Önkormányzata

2.1.2. székhelye: 2700 Cegléd, Kossuth tér 1.

2.2. A költségvetési szerv jogelőd költségvetési szervének

|  |  |  |
| --- | --- | --- |
|   | megnevezése  | székhelye  |
| 1  | Ady Endre Utcai Óvoda  | 2700 Cegléd, Ady Endre utca 3-5.  |

## 3. A költségvetési szerv irányítása, felügyelete

3.1. A költségvetési szerv irányító szervének

3.1.1. megnevezése: Cegléd Város Önkormányzatának Képviselő-testülete

3.1.2. székhelye: 2700 Cegléd, Kossuth tér 1.

3.2. A költségvetési szerv fenntartójának

3.2.1. megnevezése: Cegléd Város Önkormányzata 3.2.2. székhelye: 2700 Cegléd, Kossuth tér 1.

## 4. A költségvetési szerv tevékenysége

4.1. A költségvetési szerv közfeladata: óvodai nevelés

4.2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|   | szakágazat száma  | szakágazat megnevezése  |
| 1  | 851020  | Óvodai nevelés  |

4.3. A költségvetési szerv alaptevékenysége: Gyermekek óvodai nevelése, iskolai életmódra való felkészítése hároméves kortól a tankötelezettség kezdetéig, melynek során ellátja a sajátos nevelési igényű gyermekek integrált nevelését a felvehető maximális gyermeklétszámon belül az alábbiak szerint:

a Széchenyi Úti Óvodában (2700 Cegléd, Széchenyi út 14.) a sajátos nevelési igényű különleges bánásmódot igénylő mozgásszervi, érzékszervi fogyatékos (ép értelmű önállóan közlekedő, gyengénlátó, nagyothalló), beszédfogyatékos vagy egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzdő gyermeket; a Budai Úti Tagóvodában az érzékszervi fogyatékos (ép értelmű önállóan közlekedő, gyengénlátó, nagyothalló), beszédfogyatékos vagy egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzdő gyermeket; a Deák Utcai Tagóvodában a beszédfogyatékos vagy az egyéb pszichés fejlődési zavarral küzdő (súlyos tanulási, figyelem- vagy magatartásszabályozási zavarral) gyermeket; az Ugyeri Tagóvodában a beszédfogyatékos vagy az egyéb pszichés fejlődési zavarral küzdő (súlyos tanulási, figyelem- vagy magatartásszabályozási zavarral) gyermeket látja el. Az Ugyeri Tagóvodában 2016. szeptember 1-jétől az enyhe értelmi fogyatékos sajátos nevelési igényű gyermekek integrált nevelése felmenő rendszerben kivezetésre kerül.

4.4. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|   | kormányzati funkciószám  | kormányzati funkció megnevezése  |
| 1  | 091110  | Óvodai nevelés, ellátás szakmai feladatai  |
| 2  | 091120  | Sajátos nevelési igényű gyermekek óvodai nevelésének, ellátásának szakmai feladatai  |
| 3  | 091140  | Óvodai nevelés, ellátás működtetési feladatai  |
| 4  | 096015  | Gyermekétkeztetés köznevelési intézményben  |
| 5  | 096025  | Munkahelyi étkeztetés köznevelési intézményben  |
| 6  | 104037  | Intézményen kívüli gyermekétkeztetés  |

4.5. A költségvetési szerv illetékessége, működési területe: Cegléd város közigazgatási területe, illetve az irányító szerv által meghatározott felvételi körzet.

## 5. A költségvetési szerv szervezete és működése

5.1. A költségvetési szerv vezetőjének megbízási rendje: A költségvetési szerv igazgatóját Cegléd Város Önkormányzatának Képviselő-testülete nevezi ki, bízza meg és menti fel nyilvános pályázat útján. A vezető megbízatás legfeljebb 5 év határozott idő. Az intézmény vezetői feladatot az igazgató látja el a pedagógusok új életpályájáról szóló 2023. évi LII. törvény és a pedagógusok új életpályájáról szóló 2023. évi LII. törvény végrehajtásáról rendelkező 401/2023. (VIII.30.) számú Korm. rendelet szerinti köznevelési foglalkoztatotti jogviszonyban, aki felett a munkáltatói jogkört a Képviselő-testület, az egyéb munkáltatói jogokat a polgármester gyakorolja.

5.2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|   | foglalkoztatási jogviszony  | jogviszonyt szabályozó jogszabály  |
| 1  | közalkalmazotti jogviszony  | a közalkalmazottak jogállásáról szóló 1992. évi XIII. törvény  |
| 2  | munkaviszony  | a munka törvénykönyvéről szóló 2012. évi I. törvény  |
| 3  | köznevelési foglalkoztatotti jogviszony  | a pedagógusok új életpályájáról szóló 2023. évi LII. törvény  |

## 6. A köznevelési intézményre vonatkozó rendelkezések

6.1. A köznevelési intézmény

6.1.1. típusa: óvoda

6.1.2. alapfeladatának jogszabály szerinti megnevezése: óvodai nevelés

6.1.3. gazdálkodásával összefüggő jogosítványok: Az intézmény meghatározott pénzügyi gazdálkodási tevékenységét a Ceglédi Közös Önkormányzati Hivatal (továbbiakban: CKÖH) látja el. Székhelye: 2700 Cegléd, Kossuth tér 1.

6.2. A köznevelési intézmény tagintézménye(i):

|  |  |  |
| --- | --- | --- |
|   | tagintézmény megnevezése  | tagintézmény címe  |
| 1  | Széchenyi Úti Óvoda Budai Úti Tagóvodája  | 2700 Cegléd, Külső Budai út 10.  |
| 2  | Széchenyi Úti Óvoda Ugyeri Tagóvodája  | 2700 Cegléd, Ugyer Külterület 066/2  |
| 3  | Széchenyi Úti Óvoda Deák Utcai Tagóvodája  | 2700Cegléd, Deák utca 1. |

6.3. A feladatellátási helyenként felvehető maximális gyermek-, tanulólétszám

|  |  |  |  |  |
| --- | --- | --- | --- | --- |
|   | feladatellátási hely megnevezése  | alapfeladat megnevezése  |  munkarend megjelölése  | maximális gyermek-, tanulólétszám  |
| 1  | Széchenyi Úti Óvoda  | óvodai nevelés  |   | 187  |
| 2  | Széchenyi Úti Óvoda Budai Úti Tagóvodája  | óvodai nevelés  |   | 41  |
| 3  | Széchenyi Úti Óvoda Ugyeri Tagóvodája  | óvodai nevelés  |   | 75  |
| 4  | Széchenyi Úti Óvoda Deák Utcai Tagóvodája  | óvodai nevelés  |   | 108  |

6.4. A feladatellátást szolgáló ingatlanvagyon:

|  |  |  |  |  |
| --- | --- | --- | --- | --- |
|   | ingatlan címe  | ingatlan helyrajzi száma  | vagyon feletti rendelkezés joga vagy a vagyon használati joga  | az ingatlan funkciója, célja  |
| 1  | 2700 Cegléd, Széchenyi út 14.  | 1052  | használati jog  | óvoda  |
| 2  | 2700 Cegléd, Külső Budai út 10.  | 9184  | használati jog  | óvoda  |
| 3  | 2700 Cegléd, Ugyer Külterület 066/2  | 066/2  | használati jog  | óvoda  |
| 4  | 2700 Cegléd, Deák utca 1.  | 2279/1  | használati jog  | óvoda  |



## ZÁRADÉK

Az államháztartásról szóló törvény végrehajtásáról szóló 368/2011. (XII. 31.) Korm. rendelet 5. § (4) bekezdése alapján a Magyar Államkincstár nevében igazolom, hogy jelen alapító okirat módosításokkal egységes szerkezetbe foglalt szövege megfelel az alapító okiratnak a SZÉCHENYI ÚTI ÓVODA 2023. november 24. napján kelt, 2024. január 01. napjától alkalmazandó 1/2023/Széchenyi okiratszámú módosító okirattal végrehajtott módosítása szerinti tartalmának.

Kelt: Budapest, 2023. november 28.

*11321699\_zaradek\_v1\_20231128*